পটিয়ালা ঘরানা
পটিয়ালা (হিন্দি: पटियाला घराना; উর্দু: پٹیالہ گھرانہ‎‎) হল ভারতীয় শাস্ত্রীয় সংগীতে র একটি ঘরানা। পাঞ্জাবের পটিয়ালা শহরের নামানুসারে এর নামকরণ করা হয়। পটিয়ালার মহারাজার পৃষ্ঠপোষকতায় ওস্তাদ ফতেহ আলী খান ও ওস্তাদ আলী বখশ এই ঘরানাটি প্রতিষ্ঠা করেন। কণ্ঠসংগীতের গজল, ঠুমরি ও খেয়াল আঙ্গিকের জন্য ঘরানাটি প্রসিদ্ধি লাভ করে। পটিয়ালা ঘরানার অন্যতম প্রভাবশালী সংগীতকার ছিলেন ওস্তাদ বড়ে গোলাম আলী খান।